Σεισμική δόνηση μεγέθους 4,8 βαθμών της κλίμακας Ρίχτερ σημειώθηκε στη 02.42 τα ξημερώματα του Σαββάτου στη Λακωνία. Το επίκεντρο του σεισμού εντοπίζεται 13 χιλιόμετρα βορειοδυτικά της Νεάπολης, σύμφωνα με την επίσημη ανακοίνωση του Γεωδυναμικού Ινστιτούτου του Εθνικού Αστεροσκοπείου Αθηνών.Το εστιακό βάθος της δόνησης υπολογίζεται στα 40 χιλιόμετρα.Ο σεισμός έγινε αισθητός στην Αθήνα και συγκεκριμένα στη Γλυφάδα, τη Νέα Ερυθραία και την Κηφισιά.